



 REPUBLIKA HRVATSKA

MEĐIMURSKA ŽUPANIJA

 OPĆINA ŠTRIGOVA

***OBRAZLOŽENJE UZ GODIŠNJI IZVJEŠTAJ O IZVRŠENJU PRORAČUNA OPĆINE ŠTRIGOVA ZA 2020. GODINU***

 Sadržaj, donošenje i dostava godišnjeg izvještaja o izvršenju proračuna propisan je odredbama članaka 108 i 110 Zakona o proračunu (Narodne novine 87/08, 136/12 i 15/15) i Pravilnika o polugodišnjem i godišnjem izvještaju o izvršenju proračuna (Narodne novine 24/13, 102/17 i 01/20). Slijedom navedenog, godišnji izvještaj treba sadržavati slijedeće:

**1.** **Opći dio proračuna** koji čini Račun prihoda i rashoda i Račun financiranja na razini odjeljka ekonomske klasifikacije, Račun prihoda i rashoda prema izvorima financiranja i Račun rashoda prema funkcijskoj klasifikaciji,

**2.** **Posebni dio proračuna** po organizacijskoj i programskoj klasifikaciji na razini odjeljka ekonomske klasifikacije,

**3. Izvještaj o zaduživanju na domaćem i stranom tržištu novca i kapitala,**

**4. Izvještaj o korištenju proračunske zalihe,**

**5. Izvještaj o danim jamstvima i izdacima po jamstvima,**

**6.** **Obrazloženje ostvarenja prihoda i primitaka, rashoda i izdataka,**

**7. Izvještaj o provedbi plana razvojnih programa.**

**1. OPĆI DIO PRORAČUNA**

U uvodnom dijelu općeg dijela vidljivo je da su u izvještajnom razdoblju ostvareni ukupni prihodi i primici u iznosu od 16.182.810,28 kn ili 92,81 % u odnosu na godišnji plan, a rashodi realizirani u iznosu od 17.761.392,57 kn ili 97,23% u odnosu na godišnji plan za 2020. godinu. Godišnjim izvještajem o izvršenju proračuna za 2019. godinu ostvaren je višak u iznosu od 830.914,09 kn, tako da ukupni rezultat na dan 31.12.2020. godine iznosi -747.668,20 kn.

 Sukladno gore navedenom Pravilniku Račun prihoda i rashoda sadrži prikaz ukupno ostvarenih prihoda i izvršenih rashoda na razini razreda ekonomske klasifikacije.

Račun prihoda i rashoda iskazuje se u slijedećim tablicama:

* Račun prihoda i rashoda prema ekonomskoj klasifikaciji,
* Račun prihoda i rashoda prema izvorima financiranja,
* Račun rashoda prema funkcijskoj klasifikaciji.

Račun financiranja iskazuje se u slijedećim tablicama:

* Račun financiranja prema ekonomskoj klasifikaciji,
* Račun financiranja prema izvorima financiranja.

**2. POSEBNI DIO PRORAČUNA**

Posebni dio proračuna prema Pravilniku o polugodišnjem i godišnjem izvještaju o izvršenju proračuna sadrži:

* Izvršenje po organizacijskoj klasifikaciji,
* Izvršenje po programskoj klasifikaciji.

**3. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

Podatak o kratkoročnom kreditu Općine (datum realizacije kredita, razdoblje otplate i stanje na dan 31.12.2020. godine) vidljivi su u obrazloženju i tabelarnom prikazu kako slijedi.

Primici u računu financiranja odnose se na:

* Kratkoročno zaduženje u iznosu od 3.600.000,00 kn temeljem Odluke Općinskog vijeća Općine Štrigova od 15. rujna 2020. godine. Kratkoročni kredit realiziran je kod Privredne banke d.d. Zagreb. Namjena navedenog kredita je isključivo premošćivanje jaza nastalog zbog različite dinamike priljeva sredstava i dospijeća obveza vezanih uz EU projekte.

|  |  |  |  |  |  |  |
| --- | --- | --- | --- | --- | --- | --- |
| **Red. br.** | **Banka** | **Iznos kredita u kunama** | **Kredit realiziran** | **Završetak otplate** | **Otplata glavnice u razdoblju od 01.01. – 31.12.2020.** | **Stanje glavnice 31.12.2020.** |
| 1. | Privredna banka d.d. Zagreb | 3.600.000,00 | 2020. g. | 31.08.2021. | 0,00 | 3.600.000,00 |
|  | Ukupno | 3.600.000,00 | - | - | 0,00 | 3.600.000,00 |

* Općina Štrigova je u 2020. godini koristila prekoračenje po poslovnom računu u iznosu od 54.498,51 kn.

**4. IZVJEŠTAJ O KORIŠTENJU PRORAČUNSKE ZALIHE**

Tijekom izvještajnog razdoblja Općina nije koristila proračunsku zalihu.

**5. IZVJEŠTAJ O DANIM JAMSTVIMA I IZDACIMA PO JAMSTVIMA**

Stanje obveza po danim jamstvima iskazanim u vanbilančnoj evidenciji na početku proračunske godine, tj. na dan 01.01.2020. iznosilo je 2.610.937,50 kn, a na kraju izvještajnog razdoblja, tj. na dan 31.12.2020. iznosilo je 7.610.937,50 kn.

Pregled danih jamstava:

|  |  |  |  |  |  |
| --- | --- | --- | --- | --- | --- |
| **Red. broj** | **Broj** | **Primatelj jamstva**  | **Datum izdavanja** | **Iznos u kn** | **Osnova izdavanja** |
| **1.** | **0V-4129/17** | **Međimurske vode d.o.o. Čakovec** | **02.05.2017.** | **25.500,00** | **Jamstvo po Sporazumu** |
| **2.** | **OV-6084/2017** | **RH, Ministarstvo regionalnoga razvoja i fondova EU** | **29.06.2017.** | **500.000,00** | **Jamstvo po Ugovoru** |
| **3.** | **OV-7717/17** | **INA d.d. Zagreb** | **07.08.2017.** | **10.000,00** | **Jamstvo po Ugovoru** |
| **4.** | **OV-9966/2017** | **RH, Ministarstvo regionalnoga razvoja i fondova EU** | **13.10.2017.** | **500.000,00** | **Jamstvo po Ugovoru** |
| **5.** | **OV-1481/2018** | **Međimurske vode d.o.o. Čakovec** | **28.02.2018.** | **75.437,50** | **Jamstvo po Sporazumu** |
| **6.** | **OV-5682/2018** | **RH, Ministarstvo regionalnoga razvoja i fondova EU** | **29.06.2018.** | **500.000,00** | **Jamstvo po Ugovoru** |
| **7.** | **OV-5849/2018** | **RH, Ministarstvo regionalnoga razvoja i fondova EU** | **05.07.2018.** | **500.000,00** | **Jamstvo po Ugovoru** |
| **8.** | **OV-5724/2019** | **RH, Ministarstvo regionalnoga razvoja i fondova EU** | **27.06.2019.** | **500.000,00** | **Jamstvo po Ugovoru** |
| **9.** | **OV-7615/2020** | **Privredna banka Zagreb**  | **17.09.2020.** | **3.600.000,00** | **Jamstvo po Ugovoru** |
| **10.** | **OV-7618/2020** | **Privredna banka Zagreb** | **17.09.2020** | **1.400.000,00** | **Jamstvo po Ugovoru** |

**6. OBRAZLOŽENJE OSTVARENJA PRIHODA I PRIMITAKA, RASHODA I IZDATAKA**

**PRIHODI**

U razdoblju od 01.01. – 31.12.2020. ostvareni su ukupni prihodi u iznosu od 12.582.810,28 kn, što je 95,78% ostvarenja u odnosu na godišnji plan za 2020. godinu. U odnosu na isto izvještajno razdoblje prethodne godine ostvarenje prihoda iznosi 126,83%.

**Prikaz ostvarenja prihoda poslovanja:**

* porez i prirez na dohodak (611) izvršeni su u iznosu od 4.620.922,27 kn ili 100,67% u odnosu na godišnji plan za 2020. godinu,
* porezi na imovinu (613) izvršeni su u iznosu od 429.984,22 kn ili 93,07% u odnosu na godišnji plan za 2020. godinu,
* porezi na robu i usluge (614) izvršeni su u iznosu od 53.757,34 kn ili 94,31% u odnosu na godišnji plan za 2020. godinu,
* pomoći od međunarodnih organizacija te institucija i tijela EU (632) izvršeni su u iznosu od 113.569,23 kn ili 55,40% u odnosu na godišnji plan za 2020. godinu,
* pomoći proračunu iz drugih proračuna (633) izvršeni su u iznosu od 514.664,07 kn ili 99,93% u odnosu na godišnji plan za 2020. godinu,
* pomoći od izvanproračunskih korisnika (634) izvršeni su u iznosu od 225.436,00 kn ili 71,12% u odnosu na godišnji plan za 2020. godinu,

- pomoći iz državnog proračuna temeljem prijenosa EU sredstava (638) izvršeni su u iznosu od 3.614.979,00 kn ili 100,00% u odnosu na godišnji plan za 2020.

 godinu,

- prihodi od financijske imovine (641) izvršeni su u iznosu od 90.028,71 kn ili 98,93% u odnosu na godišnji plan za 2020. godinu,

- prihodi od nefinancijske imovine (642) izvršeni su u iznosu od 2.095.528,47 kn ili 99,97% u odnosu na godišnji plan za 2020. godinu,

- upravne i administrativne pristojbe (651) izvršeni su u iznosu od 129.164,17 kn ili 83,33% u odnosu na godišnji plan za 2020. godinu,

- prihodi po posebnim propisima (652) izvršeni su u iznosu od 23.654,63 kn ili 63,56% u odnosu na godišnji plan za 2020. godinu,

- komunalni doprinosi i naknade (653) izvršeni su u iznosu od 144.866,76 kn ili 86,75% u odnosu na godišnji plan za 2020. godinu,

- prihodi od prodaje proizvoda i robe te pruženih usluga (661) izvršeni su u iznosu od 19.067,29 kn ili 100,35% u odnosu na godišnji plan za 2020. godinu,

- kazne i upravne mjere (681) izvršeni su u iznosu od 800,00 kn ili 80,00% u odnosu na godišnji plan za 2020. godinu.

**Prikaz ostvarenja prihoda od prodaje nefinancijske imovine:**

* prihodi od prodaje nematerijalne imovine (712) izvršeni su u iznosu od 41.626,33 kn ili 104,07% u odnosu na godišnji plan za 2020. godinu,
* prihodi od prodaje građevinskih objekata (721) izvršeni su u iznosu od 464.761,79 kn ili 98,93% u odnosu na godišnji plan za 2020. godinu.

Najznačajniji prihodi u okviru prihoda poslovanja i prihoda od prodaje nefinancijske imovine su slijedeći:

* porez na dohodak od nesamostalnog rada 2.238.826,56 kn,
* sredstva fiskalnog izravnanja 2.720.049,17 kn,
* porez na promet nekretnina 312.756,26 kn,
* kompenzacijska mjera jlp(r)s 214.843,72 kn,
* kapitalna pomoć Ministarstvo prostornoga uređenja, graditeljstva i državne imovine 168.000,00 kn,
* Hrvatske vode – pomoć za sanaciju klizišta 197.198,09 kn,
* sredstva predujma za rekonstrukciju Doma kulture u Štrigovi u iznosu od 3.614.979,00 kn,
* naknada za korištenje naftne luke, naftovoda i eksploataciju mineralnih sirovina 1.948.678,90 kn,
* prihod od prodaje općinske zgrade 451.777,00 kn.

**Stanje nenaplaćenih potraživanja na dan 31.12.2020. iznosi 254.971,14 kn.**

**RASHODI**

Ukupni rashodi planirani su u iznosu od 18.268.000,00 kn, a ostvareni u iznosu od 17.761.392,57 kn ili 97,23%. Izvršenje rashoda u odnosu na izvršenje za izvještajno razdoblje prethodne godine iznosi 137,02%.

 Rashodi poslovanja izvršeni su u iznosu od 4.404.454,72 kn ili 96,44% u odnosu na godišnji plan za 2020. godinu i 65,12% u odnosu na isto izvještajno razdoblje prethodne godine.

**Prikaz ostvarenja rashoda poslovanja:**

- plaće (bruto) (311) izvršeni u iznosu od 446.336,73 kn ili 99,27% u odnosu na godišnji plan za 2020. godinu,

- ostali rashodi za zaposlene (312) izvršeni u iznosu od 44.100,00 kn ili 97,78% u odnosu na godišnji plan za 2020. godinu,

- doprinosi na plaće (313) u iznosu od 73.645,51 kn ili 97,80% u odnosu na godišnji plan za 2020. godinu,

- naknade troškova zaposlenima (321) u iznosu od 35.798,25 kn ili 95,74% u odnosu na godišnji plan za 2020. godinu,

- rashodi za materijal i energiju (322) u iznosu od 350.928,45 kn ili 92,76% u odnosu na godišnji plan za 2020. godinu

- rashodi za usluge (323) u iznosu od 1.229.719,66 kn ili 94,32% u odnosu na godišnji plan za 2020. godinu,

- naknade troškova osobama izvan radnog odnosa (324) u iznosu od 13.859,48 kn ili 100,00% u odnosu na godišnji plan za 2020. godinu,

- ostali nespomenuti rashodi poslovanja (329) u iznosu od 159.409,95 kn ili 88,48% u odnosu na godišnji plan za 2020. godinu,

- kamate za primljene kredite i zajmove (342) u iznosu od 20.220,77 kn ili 84,25% u odnosu na godišnji plan za 2020. godinu,

- ostali financijski rashodi (343) u iznosu od 35.341,08 kn ili 91,80% u odnosu na godišnji plan za 2020. godinu,

- pomoći unutar općeg proračuna (363) u iznosu od 7.510,00 kn ili 36,80% u odnosu na godišnji plan za 2020. godinu,

- pomoći proračunskim korisnicima drugih proračuna (366) u iznosu od 20.000,00 kn ili 100,00% u odnosu na godišnji plan za 2020. godinu,

- ostale naknade građanima i kućanstvima iz proračuna (372) u iznosu od 317.069,10 kn ili 97,39% u odnosu na godišnji plan za 2020. godinu,

- tekuće donacije (381) u iznosu od 1.551.778,65 kn ili 94,29% u odnosu na godišnji plan za 2020. godinu,

- kapitalne donacije (382) u iznosu od 9.375,00 kn ili 100,00% u odnosu na godišnji plan za 2020. godinu,

- kazne, penali i naknade štete (383) u iznosu od 89.362,09 kn.

**Prikaz ostvarenja rashoda za nabavu nefinancijske imovine:**

- materijalna imovina – prirodna bogatstva (411) u iznosu od 42.100,00 kn ili 13,94% u odnosu na godišnji plan za 2020. godinu,

- građevinski objekti (421) u iznosu od 12.263.790,09 kn ili 98,47% u odnosu na godišnji plan za 2020. godinu,

- postrojenja i oprema (422) u iznosu od 903.973,01 kn ili 113,32% u odnosu na godišnji plan za 2020. godinu,

- nematerijalna proizvedena imovina (426) u iznosu od 147.074,75 kn ili 100,00% u odnosu na godišnji plan za 2020. godinu.

 **Nepodmirene dospjele obveze na dan 31.12.2020. iznose 143.742,64 kn.**

**Stanje potencijalnih obveza po osnovi sudskih postupaka – u izvještajnom razdoblju Općina Štrigova nije imala obveze po osnovi sudskih sporova.**

**Obrazloženje izvršenja programa iz posebnog dijela proračuna s ciljevima i pokazateljima uspješnosti:**

 **00101 – OPĆINSKO VIJEĆE**

 **PROGRAM 1001 JAVNA UPRAVA I ADMINISTRACIJA**

 U okviru gore navedenog programa evidentirani su rashodi za uredski materijal, usluge promidžbe i informiranja – objava akata u Službenom glasniku Međimurske županije, naknade vijećnicima i redovno financiranje političkih stranaka. Planirana sredstva u iznosu od 41.050,00 kn ostvarena su u iznosu od 38.948,63 kn ili 94,88%.

Cilj programa je omogućiti rad predstavničkog tijela kako bi se zadovoljile sve osnovne potrebe mještana na području jedinice lokalne samouprave.

 **00201 – JEDINSTVENI UPRAVNI ODJEL**

**PROGRAM 1001 JAVNA UPRAVA I ADMINISTRACIJA**

 Program javna uprava i administracija obuhvaća rashode za zaposlene, materijalne i financijske rashode, kao i rashode za nabavu nefinancijske imovine. Rashodi za zaposlene planirani su u iznosu od 545.100,00 kn, a izvršeni u iznosu od 540.683,68 kn ili 99,19%. Materijalni rashodi su planirani u iznosu od 510.852,03 kn, a realizirani u iznosu od 474.186,28 kn, tj. na razini od 92,82%. Financijski rashodi su ostvareni u iznosu od 55.561,85 kn, tj. na razini 88,90%. Rashodi za nabavu nefinancijske imovine su realizirani u iznosu od 126.170,80 kn ili 96,81% u odnosu na planirano. Rashodi za zapošljavanje nezaposlenih osoba u javnom radu izvršeni su u iznosu od 20.960.72 kn, tj. 98,41% u odnosu na planirano. Sredstva proračunske rezerve nisu se koristila u 2020. godini. Cjelokupni program je planiran u iznosu od 1.290.075,83 kn, a izvršen u iznosu od 1.217.563,33 kn ili 94,38%.

 Cilj programa je osigurati nesmetano i kontinuirano funkcioniranje jedinice lokalne samouprave kako bi mogla obavljati sve potrebne zadatke u svom samoupravnom djelokrugu sukladno zakonu.

**PROGRAM 1002 ODRŽAVANJE KOMUNALNE INFRASTRUKTURE**

Program 1002 sadrži rashode vezane za održavanje komunalne infrastrukture i rashode vezane za nabavu nefinancijske imovine. Sredstva za održavanje komunalne infrastrukture su planirana u iznosu od 13.051.195,28 kn, a ostvarena u iznosu od 12.927.422,15 kn ili 99,05%. Najznačajniji rashodi su ostvareni za slijedeće: električna energija (utrošak el. energije – zgrade, javna rasvjeta, popravci) 157.219,13 kn, šljunčanje 191.900,00 kn, zemljani radovi 217.200,00 kn i sanacija klizišta - odvodnja 306.211,56 kn.

 Za održavanje i izgradnju groblja od planiranih 46.500,00 kn utrošeno je 39.116,36 kn ili 84,12%.

 Najznačajniji projekti u okviru ovog programa su: rekonstrukcija Doma kulture u Štrigovi 10.444.048,04 kn, opremanje Doma kulture u Štrigovi 703.656,25 kn, javna rasvjeta (nova rasvjetna tijela) 213.169,59 kn.

 Cilj ovog programa je stvaranje infrastrukturnih preduvjeta za daljnji održivi razvoj. Pokazatelji rezultata su: povećanje izgrađenosti komunalne infrastrukture, broj svjetiljki javne rasvjete.

**PROGRAM 1003 RAZVOJ I SIGURNOST PROMETA**

Program 1003 planiran je u iznosu od 1.328.799,75 kn, a realiziran u iznosu od 1.145.616,40 kn. Od navedenog je za izgradnju nerazvrstane ceste u Grabrovniku (stručni nadzor, izrada glavnog projekta, geodetski elaborat, izgradnja ceste) utrošeno 989.555,48 kn.

Program 1003 realiziran je na razini od 86,21 % u odnosu na plan za 2020. godinu.

 Cilj programa je izgradnja komunalne infrastrukture, a pokazatelj rezultata su metri novog asfalta.

 **PROGRAM 1006 PROMICANJE KULTURE**

 Program 1006 realiziran je na razini od 100,00%, tj. u iznosu od 64.689,53 kn.

 U sklopu navedenog izvršeni su rashodi za donacije kulturno umjetničkim udrugama – KUD Sv. Jeronim 25.000,00 kn i ŽVS Stridonne 10.000,00 kn. Planirana sredstva za održavanje Likovne kolonije u iznosu od 20.259,71 kn utrošena su u cijelosti, tj. na razini od 100,00%. Za djelovanje orkestra limene glazbe utrošeno je 9.429,82 kn.

 Cilj programa je poticanje razvoja kulture, očuvanje kulturne baštine na području Općine i šire. Pokazatelj rezultata je sve veći broj kulturnih manifestacija.

 **PROGRAM 1007 RAZVOJ SPORTA I REKREACIJE**

 U okviru navedenog programa izvršeni su rashodi sportskim klubovima temeljem odobrenih financijskih sredstava za 2020. godinu. Planirana sredstva u iznosu od 87.000,00 kn realizirana su u potpunosti. Iznos od 87.000,00 kn raspodijeljen je na slijedeći način: NK Plavi Prekopa 10.000,00 kn, Odbojkaški klub Štrigova 15.000,00 kn, Biciklistički klub „Mura-avantura“ 2.000,00 kn, NK Sloga Štrigova 40.000,00 kn, ŠK Stridon Štrigova 15.000,00 kn i Karate klub Štrigova 5.000,00 kn.

 Cilj programa je poticanje uključivanja sve većeg broja mještana u sportske udruge radi povećanja fizičke aktivnosti, a to se posebno odnosi na djecu i mlade. Pokazatelj rezultata je veći broj mještana uključenih u rad klubova na području Općine.

 **PROGRAM 1008 RAZVOJ CIVILNOG DRUŠTVA**

 Za financiranje navedenog programa u izvještajnom razdoblju utrošeno je 37.000,00 kn. Financijska sredstva dodijeljena su slijedećim udrugama: Društvo Hortus Croatiae 5.000,00 kn, UDVDR 5.000,00 kn, Udruga umirovljenika 5.000,00 kn, LD „Fazan“ Štrigova 10.000,00 kn, Udruga žena Stanetinec 5.000,00 kn, Međimurski potrošač 3.221,00 kn, Društvo osoba s tjelesnim invaliditetom 1.000,00 kn, Udruga slijepih MŽ 779,00 kn, Društvo za zaštitu potrošača – Vukanovčar 2.000,00 kn.

Cilj programa je poticanje razvoja civilnog društva, a pokazatelj rezultata sve veći broj udruga i njihovih manifestacija.

 **PROGRAM 1009 POTICANJE RAZVOJA TURIZMA**

 Navedeno izvršenje odnosi na dodjelu sredstava Turističkoj zajednici Općine Štrigova u iznosu od 270.000,00 kn, rashode za izgradnju Bike rest point s pripadajućim sanitarnim čvorom u iznosu od 430.805,81 kn, te rashode vezane uz projekt Poučna šumska staza u iznosu od 25.750,00 kn.

Cjelokupni program ostvaren je na razini od 100,00%.

 Cilj programa je poticanje razvoja turizma kao značajne gospodarske grane na području općine Štrigova. Pokazatelj rezultata je sve veći broj posjetitelja na dnevnoj bazi i posjetitelja za vrijeme održavanja važnih manifestacija u općini Štrigova.

 **PROGRAM 1010 ORGANIZIRANJE I PROVOĐENJE ZAŠTITE I SPAŠAVANJA**

 Od planiranih 295.122,38 kn realizirano je 219.717,50 kn ili 74,45 %. Sredstva za financiranje zaštite od požara odnose se na: financiranje JVP Grada Čakovca 16.596,00 kn, DVD Štrigova 67.000,00 kn, DVD Robadje 30.000,00 kn, DVD Stanetinec 30.000,00 kn, DVD Železna Gora 30.000,00 kn i uplatu Vatrogasnoj zajednici MŽ 6.779,12 kn. Za civilnu zaštitu je utrošeno 39.342,38 kn.

 Cilj programa je pružanje sigurnosti mještanima Općine. Pokazatelj rezultata je povećanje kvalitete rada DVD-a s područja Općine.

 **PROGRAM 1011 OSNOVNO I SREDNJOŠKOLSKO OBRAZOVANJE**

 Za realizaciju navedenog programa od planiranih 200.874,06 kn utrošeno je 200.111,06 kn ili 99,62%. Od navedenog je za donaciju OŠ Štrigova utrošeno 20.000,00 kn, za nabavu školskih udžbenika 1.364,06 kn, za sufinanciranje prijevoza učenika 7.510,00 kn, za ostale potrebe u školstvu (Udruga Lijepa naša 5.000,00 kn), te za financiranje prehrane učenika OŠ Štrigova 166.237,00 kn.

 Cilj programa je pomoć roditeljima u sufinanciranju osnovnoškolskog obrazovanja. Pokazatelj rezultata je povećanje kvalitete obrazovanja učenika osnovnih škola.

 **PROGRAM 1012 PREDŠKOLSKI ODGOJ**

 Za predškolski odgoj – sufinanciranje dječjeg vrtića i jaslica od planiranih 890.000,00 kn utrošeno je 873.373,77 kn.

 Izvršenje programa iznosi 98,13%.

 Cilj programa je sufinanciranje dječjeg vrtića i jaslica. Pokazatelj rezultata je veći broj djece upisanih u predškolske ustanove.

 **PROGRAM 1013 VISOKO OBRAZOVANJE**

 Sredstva u okviru programa visokog obrazovanja utrošena su u cijelosti, a isplaćeno je 61 jednokratnih pomoći za studente.

Cilj projekta je pomoć studentima i njihovim roditeljima isplatom jednokratnih pomoći za podmirivanje troškova visokog obrazovanja. Pokazatelj rezultata je podizanje kvalitete obrazovanja studenata.

 **PROGRAM 1014 SOCIJALNA SKRB**

 Planirana sredstva u iznosu od 143.364,80 kn realizirana su u iznosu od 133.614,80 kn ili na razini od 93,20%. Od navedenog je za jednokratne pomoći utrošeno 10.300,00 kn, za podmirenje troškova ogrjeva 27.300,00 kn, a iznos od 47.100,00 kn podijeljen je umirovljenicima povodom uskrsnih blagdana, dok je za kupnju solarnih panela i nabavu hrane utrošeno 11.768,04 kn. Gradskom društvu Crvenog križa Čakovec temeljem zakonskih propisa isplaćen je iznos od 37.146,76 kn.

 Cilj programa je pomoć obiteljima i kućanstvima slabijeg imovinskog statusa, osobama starije životne dobi i mladim obiteljima prilikom rođenja djeteta, a očituje se u poboljšanju kvalitete života.

 **PROGRAM 1015 ZAŠTITA, OČUVANJE I UNAPREĐENJE ZDRAVLJA**

 U okviru navedenog programa od planiranih 27.014,25 kn utrošeno je 21.201,75 kn ili 78,48%. Navedena sredstva su utrošena za nabavu trakica za mjerenje šećera u krvi, za provedbu mjera zaštite životinja, nabavu čitača mikročipova, a iznos od 9.375,00 kn utrošen je za sufinanciranje nabave respiratora.

 Cilj programa je zaštita zdravlja ljudi i životinja, a očituje se u smanjenju broja pasa lutalica, smanjenju rizika od dijabetesa, te u pomoći u liječenju oboljelih od COVID 19.

**00202 – TURISTIČKA ZONA**

 **PROGRAM 1009 POTICANJE RAZVOJA TURIZMA**

 Planirana sredstva za realizaciju programa u iznosu od 28.258,31 kn utrošena su u iznosu od 11.577,84 kn. Navedeno je utrošeno za financiranje dijela plaće na provođenju projekta CycleSeeing Attractour – CSA i nabavu prijenosnog računala.

 Cilj programa je provedba projekta CycleSeeing Attractour.

**7. IZVJEŠTAJ O PROVEDBI PLANA RAZVOJNIH PROGRAMA**

 Plan razvojnih programa sastavni je dio proračuna lokalne jedinice, a sastavlja se kao i proračun za trogodišnje razdoblje. Zakonom o proračunu Plan je definiran kao dokument koji sadrži ciljeve i prioritete razvoja jedinice lokalne i područne (regionalne) samouprave povezane s programskom i organizacijskom klasifikacijom proračuna. U izvještaju je vidljivo izvršenje plana i ostvarenje ciljanih vrijednosti za razdoblje od 01.01. - 31.12.2020. godine u odnosu na planirane vrijednosti. Izvršenje Plana razvojnih programa za razdoblje od 01.01. - 31.12.2020. godine nalazi se u privitku.